b'\n_START_ARTICLE_\nKingsley Amis\n_START_SECTION_\nBakgrunn\n_START_PARAGRAPH_\nKingsley Amis ble utdannet ved City of London School og i april 1941 begynte han ved University of Oxford, hvor han studerte engelsk spr\xc3\xa5k. Etter bare ett \xc3\xa5rs studier, i juli 1942, ble Amis innkalt til milit\xc3\xa6rtjeneste. Etter \xc3\xa5 ha tjenestegjort i Royal Corps of Signals under den andre verdenskrig, returnerte Amis til University of Oxford i oktober 1945 for \xc3\xa5 studere videre til sin akademiske grad. _NEWLINE_I 1946 m\xc3\xb8tte Amis sin framtidige ektefelle Hilary Bardwell og de giftet seg i 1948 kort tid etter at hun ble gravid med deres f\xc3\xb8rste barn, Philip.\n_START_SECTION_\nKarriere\n_START_PARAGRAPH_\nAmis ble utnevnt til lektor i engelsk ved Universitetet i Wales Swansea, en posisjon han holdt fra 1949 til 1961. Hans andre s\xc3\xb8nn Martin ble f\xc3\xb8dt i august 1949 og Sally ble f\xc3\xb8dt i januar 1954. Kun f\xc3\xa5 dager etter datteren Sallys f\xc3\xb8dsel ble Amis sin f\xc3\xb8rste roman Lucky Jim utgitt med stor suksess. Romanen ble etter hvert oversatt til tjue andre spr\xc3\xa5k, inkludert tsjekkisk, hebraisk, serbokroatisk og kroatisk. Denne romanen ble tildelt utmerkelsen Somerset Maugham Award for skj\xc3\xb8nnlitter\xc3\xa6re verker._NEWLINE_I 1963 hadde Amis et kj\xc3\xa6rlighetsforhold med Elizabeth Jane Howard som ogs\xc3\xa5 var forfatter. Amis og hans kone Hilary ble separert i august, han dro for \xc3\xa5 leve sammen med Elizabeth Howard. Amis skilte seg fra Hilary i 1965, og giftet seg deretter med Howard senere samme \xc3\xa5r._NEWLINE_Amis ble adlet av den britiske dronningen i 1990. _NEWLINE_I august 1995 falt han om og legene mistenkte et hjerneslag. Hans medisinske tilstand ble forverret og han ble innlagt p\xc3\xa5 sykehus p\xc3\xa5 nytt, og han d\xc3\xb8de den 22. oktober 1995 mens han var innlagt p\xc3\xa5 St Pancras Hospital i London. Hans kropp ble kremert og asken hans blir oppbevart p\xc3\xa5 Golders Green Krematorium.'